**SREDNJA ŠKOLA PAKRAC**

Bolnička 59

34550 Pakrac

MATIČNI BROJ: 03086518

OIB:23293484516

ŠIFRA DJELATNOSTI: 8532

**RKP: 18910**

**0922 VIŠE SREDNJOŠKOLSKO OBRAZOVANJE**

**BILJEŠKE uz obrasce financijskih izvještaja**

**za razdoblje od 01.01.do 31.12.2021. g.**

 **ŠKOLA**

1. **OSNOVNI PODACI**

 - broj učenika: **426**

 - broj razrednih odjela: **24**

Do kraja kalendarske godine u školi će raditi oko 104 radnika. Od toga 80 nastavnika i odgajatelja te 24 osoba zaposlenih na administrativnim i tehničkom poslovima. Veliki dio nastave u zdravstvenoj struci izvode i vanjski suradnici - 6 djelatnika Opće županijske bolnice Pakrac i Specijalne bolnice za medicinsku rehabilitaciju Lipik.

*Nastava se izvodi za :*

**1. Petogodišnji program**

- Medicinska sestra opće njege/ medicinski tehničar opće njege (po 2 razredna odjela I-V.)

**2. Četverogodišnji programe**

- Opća gimnazija (po 1 razredni odjel I-IV)

- Fizioterapeutski tehničar (fizioterapeutski tehničar po 1 razredni odjel I-IV),

- Građevinski tehničar (po 1 razredni odjel, I-IV)

**3. Trogodišnji program**

- Rukovatelj samohodnim građevinskim strojevima- RSGS

- Stolar – JMO

- Fasader

- Monter suhe gradnje

1. **PROSTORNI UVJETI**

 Nastava se u Srednjoj školi Pakrac odvija u prostoru škole veličine 7174 m2, u kojem se nalaze: 22 učionice, 4 praktikuma za medicinsku struku, 3 praktikuma za fizioterapeute, 13 kabineta, prostrani hol za društveni život učenika škole, moderna knjižnica i čitaonica. Škola je podijeljena u četiri cjeline: učenički dio, upravni dio sa zbornicom, administrativni dio i hol koji povezuje navedene dijelove u cjelini.

Budući da nemamo uz školu radionice za učenike, praktična nastava se izvodi u starom školskom objektu „Akademija“ koja je udaljena od zgrade škole 2 kilometra. U njemu se nalaze radionice: stolarska, fasaderi, monterska, te poligon za rukovatelje samohodnim građevinskim strojevima.

Nastava tjelesnog i zdravstvenog odgoja izvodi se u prostranoj Gradskoj sportskoj dvorani, te školskim vanjskim terenima na kojima se nalaze: rukometno igralište, košarkaško igralište, odbojkaško igralište i atletsko-zaletna staza.

U sklopu Srednje škole Pakrac rade i učenički domovi, tj. mješoviti dom i dom za djevojke , u dvije zgrade, udaljene jedna od druge oko kilometar. Kapacitet doma je 156 postelja i u potpunosti su popunjeni. Potražnja za smještajem u domu je puno veća od ponude i dio učenika mora potražiti privatni smještaj, a omogućena im je prehrana u mješovitom učeničkom domu.

**c. ) ORGANIZACIJA NASTAVE**

Škola raspolaže s informatičkim kabinetom ( 34 računala) i dio škole je klimatiziran.

Opremljenost zdravstvenih praktikuma, kabineta – FIKEBI, je na zavidnom stupnju, a u tijeku je i njihovo daljnje opremanje i osuvremenjivanje. Nastavnički kabineti i čitaonica su informatički opremljeni i povezani LAN mrežom s lokalnim serverom. Radi podizanja razine aktualnosti predavanja profesori koji su postigli vrlo solidnu razinu informatičke pismenosti zadužuju školska prijenosna računala, a kabinete opremamo s LCD projektorima, pametnim pločama, te drugim pomagalima.

Strukovno teoretska nastava izvodi se u specijaliziranim učionicama i radionicama. Praktična nastava odvija se u školskim radionicama i kod poduzetnika. Vježbe iz zdravstvene njege za zanimanje medicinska sestra opće njege/ medicinski tehničar opće njege, realiziramo djelomično u školskim praktikumima, a u trećem, četvrtom i petom razredu u Općoj županijskoj bolnici Pakrac, bolnici u Požegi i u Popovači. Vježbe za zanimanje fizioterapeutski tehničar izvode se u praktikumima škole i u Specijalnoj bolnici za medicinsku rehabilitaciju u Lipiku,

**PROGRAM RADA**

Prioritet škole je kvalitetno obrazovanje i odgoj učenika što ostvarujemo stalnim usavršavanjem nastavnika (seminari, stručni skupovi, aktivi), te podizanje nastavnog standarda na višu razinu. Poticanjem učenika na izražavanje kreativnosti, nadarenosti i sposobnosti, širenjem obveznog Kurikuluma pružanjem raznovrsnih, prema interesima učenika ponuđenih izbornih i fakultativnih sadržaja, skrbi se za stalno učenje i napredovanje učenika, razvijanje navike cjeloživotnog učenja, usvajanje zdravih navika ( Školska shema voća i povrća ) i preko modula zdravstvenog odgoja za razvoj kompletne mlade osobe s razvijenim samopoštovanjem i građanskom sviješću.

**B I L J E Š K E**

Pravilnikom o izvještavanju u čl. 14. do 16. propisane su obvezne bilješke uz obrasce financijskog izvještavanja.

**1. BILJEŠKE UZ BILANCU**

**AOP 002 – Nefinancijska imovina**

* Srednja škola Pakrac je donirala zgradu bivše Gimnazije osnivaču Požeško-slavonskoj županiji zajedno sa pripadajućim česticama zemljišta koje čini zatvorenu cjelinu. Zgrada je stara i jako je oštećena u Domovinskom ratu te su potrebna velika ulaganja osnivača da se stavi u funkciju.

**AOP 058 – Proizvedena kratkotrajna imovine**

* Proknjiženo na kratkotrajnu imovinu po Odluci MZO o prijenosu imovine na škole koje su sudjelovale u provedbi Cjelovite kurikularne reforme – I i II FAZA CKR.

**AOP 073 – Depoziti, jamčevni polozi i potraživanja od zaposlenih te za više plaćene poreze i ostalo**

* Proknjiženo potraživanje od Hrvatskog zavoda za zdravstveno osiguranje za bolovanje iznad 42 dana i usklađeno sa Uputom MF RH o iznosu smanjenja potraživanja za izvršene refundacije

**AOP 130 – Dionice i udjeli u glavnici**

 - Odnosi se na smanjenje tržišne vrijednosti dionica na dan 30.12.2021 . godine (52 dionice

PBZ-a nominalne vrijednosti 735,00 kn)

**AOP 141 – Potraživanja za prihode poslovanja**

* Od 01. 01. 2021. g. Srednja škola Pakrac posluje u sklopu riznice Požeško-slavonske županije bez svog žiro-računa i ova stavka je povećana za sredstva škole na podračunu županije

**AOP 173 – Obveze za materijalne rashode**

* Povećani materijalni rashodi poslovanja uzrokovani pandemijom virusa Covid-19 te veći troškovi za energente, sredstva za čišćenje i dezinfekciju i dr. troškove

**AOP 182 – Ostale tekuće obveze**

* Predstavlja obvezu proračunskih korisnika za povrat u Državni proračun bolovanja preko 42 dana usklađeno sa Uputom MF RH o iznosu smanjenja obveze i saldu na dan 31.12.2021.g.

**AOP 231 – Vlastiti izvori**

* Smanjenje vlastitih izvora je za doniranu zgradu bivše gimnazije Požeško-slavonskoj županiji sa pripadajućim zemljištem te za rashodovana osnovna sredstva i sitan inventar po inventuri 31.12.2021. g.

**AOP 239 – Višak/manjak prihoda**

* Predstavlja manjak prihoda za 2021. g. nakon izvršenih obveznih korekcija rezultata za kapitalne prijenose.

**AOP 249 – Obračunati prihodi poslovanja**

* Predstavljaju nenaplaćene prihode za subvenciju smještaja i prehrane u domovima od strane roditelja i vlastiti prihod ( najam prostora u školi, najam školskog stana, usluga rada rovokopača i sl.)

**AOP 250 – Obračunati prihodi od prodaje nefinancijske imovine**

* Naplaćeni su svi prihodi temeljem otkupa stana na kojem je postojalo stanarsko pravo

**AOP 253 – Izvanbilančni zapisi – aktiva**

* Uknjiženo je 65 laptopa dobivenih na korištenje od CARNETA za 65 profesora koji su i zaduženi za iste u ukupnom iznosu od 266.500,00 kao tuđa roba dobivena na korištenje, kao i obveza za isplatu 2 sudska spora – 19. 940,43 kn, djelatnicima Helena Brandeis i Blanka Brkašić za dobivene presude za razliku koeficijenta.

**AOP 254 – Izvanbilančni zapisi – pasiva**

* Također sve isto kao u aktivi pod AOP 253, samo u pasivi uknjiženo korištenje 65 laptopa od Carneta za 65 profesora Srednje škole Pakrac.

**2. BILJEŠKE UZ OBRAZAC PR-RAS**

**AOP 101 – Prihodi od upravnih i administrativnih pristojbi, pristojbi po posebnim propisima i**

 **naknada**

* Povećanje uplata za smještaj i prehranu u mješovitom i ženskom učeničkom domu, ukupno 156 učenika , je povećano jer se nastojalo da nastava što više bude u školi, a ne on-line, tako da su djeca bila smještena u domovima

**AOP 119 – Prihodi od prodaje proizvoda i roba te pruženih usluga i prihodi od donacija te povrati**

 **po protestiranim jamstvima**

* Povećanje vlastitih prihoda od najma prostora za školsku kantinu i usluga rada rovokopačem

**AOP 128 – Prihodi iz nadležnog proračuna i od HZZO- a na temelju ugovornih obveza**

* Obzirom da se nastava dijelom odvijala i on-line, smanjeni su prihodi iz proračuna za trošak prijevoza zaposlenika na posao i sa posla i za dio rashoda za struju, vodu, plin te troškovi službenih putovanja i stručnog usavršavanja zaposlenih

**AOP 145 – Ostali prihodi**

* Predstavljaju prihode od prefakturiranih režijskih troškova Gradu Pakracu u prostoru bivše Pedagoške akademije gdje je Visoko učilište za fizioterapeute, ispostava Zagrebačkog učilišta

**AOP 146 – Rashodi poslovanja**

* Rashodi poslovanja su povećani zbog povećanog koeficijenta zaposlenih u školi za redovan rad, naknada za prijevoz na posao i sa posla i dijela materijalnih troškova i sudskih troškova za isplaćeno po pravomoćnim presudama radnika za razliku plaće po koeficijentu

**AOP 189 – Troškovi sudskih postupaka**

* Iznos isplaćen po pravomoćnim presudama za razliku koeficijenata za 42 radnika škole

**AOP 206 – Bankarske usluge i usluge platnog prometa**

* Smanjene usluge jer poslujemo preko podračuna , bez vlastitog žiro-računa, u sklopu riznice Požeško-slavonske županije

**AOP 344 – Rashodi za nabavu nefinancijske imovine**

* Nabavljen je namještaj za ženski i mješoviti učenički dom te kompjuterska oprema za informatičku učionicu, kao i lektira, knjige i besplatni udžbenici za djecu čiji su roditelji korisnici zajamčene minimalne naknade i besplatni udžbenici za deficitarna zanimanja – opća gimnazija i građevinski tehničar

**AOP 409 Ukupan manjak prihoda**

* Manjak prihoda iz poslovanja za 2021. g. jer su ukupni rashodi veći od ukupnih prihoda

**AOP 410 – Višak prihoda – preneseni**

* Preneseni višak prihoda iz 2020. godine je umanjio ukupan manjak prihoda poslovanja za 2021. g. prije obavezne korekcije rezultata poslovanja

**AOP 412 – Obračunati prihodi – nenaplaćeni**

* Iznos nenaplaćenih dospjelih prihoda od roditelja za smještaj i prehranu u učeničkim domovima i dospjelih računa za usluga rada rovokopača

**AOP 639 – Manjak prihoda i primitaka za pokriće u idućem razdoblju**

* Utvrđeni manjak iz poslovanja za 2021. g. umanjen za preneseni višak prihoda iz 2020. g.

koji će se pokriti iz poslovanja u budućem razdoblju

**AOP 644 – Stanje novčanih sredstava na kraju izvještajnog razdoblja**

* Prelaskom poslovanja Srednje škole Pakrac pod riznicu Požeško-slavonske županije od 01. 01. 2021. g. poslujemo preko podračuna , bez vlastitog žiro-računa

**3. BILJEŠKE UZ OBRAZAC P-VRIO**

Iskazane promjene u obujmu imovine ( smanjenje vrijednosti dionica, smanjenje vrijednosti dugotrajne nefinancijske imovine za darovanu zgradu bivše Gimnazije sa pripadajućim česticama zemljišta koje čine jednu cjelinu i rashod dugotrajne nefinancijske imovine za iznos sadašnje neotpisane vrijednosti imovine ), a povećanje vrijednosti obujma imovine je nastalo knjiženjem Odluke MZO o isknjižavanju i prijenosu imovine koja se vodila u poslovnim knjigama Ministarstva znanosti i obrazovanja škola koje su sudjelovale u provedbi Cjelovite kurikularne reforme - I i II

FAZA CKR kao povećanje Proizvedene dugotrajne i kratkotrajne imovine.

**4. BILJEŠKE UZ OBRAZAC OBVEZE**

Stanje obveza na dan 31.12.2021. g. se odnosi na obveze za rashode poslovanja koje nisu dospjele na plaćanje 31. 12. 2021. g. a odnose se na 2021. g.

Iznos od 1.306.028 kn sadrži obvezu za plaću zaposlenima za 12/2021. g., putne troškove na posao i sa posla za 12/2021. g. te obvezu za nedospjele račune za materijalne troškove poslovanja za prosinac, 2021. g. a plaćeni će biti u odmah u siječnju, 2022. g.

**5. BILJEŠKE UZ OBRAZAC RAS-funkcijski**

Ukupni troškovi Srednje škole Pakrac za 2021. g. obuhvaćaju ukupne troškove obrazovanja u srednjoškolskim ustanovama i dodatne usluge u obrazovanju jer u sklopu Srednje škole Pakrac rade dva učenička doma – mješoviti učenički dom i ženski učenički dom kapaciteta 156 djece. Oba učenička doma obavljaju funkciju odgoja i obrazovanja djece te smještaja i prehrane sa svojim rashodima poslovanja.

Pakrac, 31. 01. 2022. g.

Kontakt osoba: RAVNATELJ:

Voditeljica računovodstva Dario Čilić, dipl. teolog

Anđelka Samovojska

034/440-005